Niimoodi oma hingepuhtuse eest hoolt kandev inimene areneb ehk muutub pidevalt. Muutmata muutub. Ta justkui kõnnib oma stressilao alumiselt korruselt, kus asus kõik primitiivne ja raske, mida enam ei ole, järgmisele korrusele, et teha ka see korda. Järjest keerukama ja arenenuma kordategemisega areneb ta ka ise. Ta õpib ette nägema olukordi ja asjaolusid, mis teda enam ei üllata. Ta töö on lihtne, sest tema süsteem on lihtne. Kusjuures aina keerukam materjal sobib tema lihtsasse süsteemi ideaalselt. Keerukal on lihtne leida oma koht kui süsteem on olemas. Niimoodi muutub inimene loojaks. Loomine on vaimselt olemasoleva vana realiseerimine tema uuest ajale vastavas füüsilises väljendusvormis.